Jeff Carter

Jeffrey J. Carter (sündinud 1. jaanuaril 1985 Londonis Ontario provintsis) on Kanada endine jäähokimängija (keskründaja).

Aastatel 2001–2005 mängis ta Ontario Hockey League'i (OHL) klubis Sault Ste. Marie Greyhounds. 2005. aastal pälvis ta liiga kõige spordimehelikumale mängijale antava William Hanley Trophy, samuti valiti ta samal hooajal kogu Canadian Hockey League'i kõige spordimehelikumaks mängijaks.

2003. aastal valis Philadelphia Flyers ta NHL-i draftis 11. valikuna. Hooaja 2003–04 lõpus debüteeris ta American Hockey League'is Flyersi tütarklubis Philadelphia Phantoms. Phantomsiga liitus ta ka järgmisel hooajal pärast OHL-i hooaja lõppu ja võitis 2005. aastal klubiga Calder Cup'i.

Flyersis mängis Carter aastatel 2005–2011 kokku kuus hooaega. Hooajal 2008–09 kogus ta põhiturniiril 84 punkti (46+38) ning see jäi NHL-is tema kõige resultatiivsemaks hooajaks.

2011. aasta juunis kaubeldi Carter Flyersist Columbus Blue Jacketsi."Flyers ship Carter to Blue Jackets for Voracek and picks". The Sports Network. 23.6.2011. Vaadatud 10.4.2022

2012. aasta veebruaris kaubeldi ta Flyersist Los Angeles Kingsi."Kings acquire Jeff Carter from Blue Jackets for Jack Johnson". LA Times. 23.2.2012. Vaadatud 10.4.2022 Kingsis mängis Carter kokku kümnel hooajal. 2012. ja 2014. aastal võitis ta Kingsiga Stanley karika.

2021. aasta aprillis kaubeldi Carter Kingsist Pittsburgh Penguinsi."Penguins Acquire Jeff Carter from the Kings for Conditional Draft Picks". nhl.com. 12.4.2021. Vaadatud 10.4.2022 Kui Kingsis mängides oli ta hooajal 2020–21 löönud 40 mänguga kaheksa väravat, siis Penguinsis jõudis ta taas väravasoonele, lüües 14 mänguga üheksa väravat. 6. mail 2021 lõi ta mängus Buffalo Sabresi vastu neli väravat – see oli tema esimene mäng NHL-is, kus ta neli väravat lõi."Carter scores four goals to lift Penguins past Sabres". NHL.com. 7.5.2021. Vaadatud 10.4.2022 

2009. ja 2017. aastal valiti Carter NHL-i tähtede mängule.

2024. aasta aprillis teatas Carter jäähokimängijakarjääri lõpetamisest. NHL-is jäi tema arvele 1321 põhihooaja mängu, 442 väravat ja 409 väravasöötu.

2009. aastal tuli Carter Kanada kuni 20-aastaste koondisega juunioride maailmameistriks. 2014. aastal tuli ta Kanada jäähokikoondisega olümpiavõitjaks.

 Viited 

 Välislingid 

 Jeff Carter NHL.com lehel
 Jeff Carter hockeydb.com lehel

Kategooria:Kanada jäähokimängijad
Kategooria:Philadelphia Flyersi mängijad
Kategooria:Columbus Blue Jacketsi mängijad
Kategooria:Los Angeles Kingsi mängijad
Kategooria:Pittsburgh Penguinsi mängijad
Kategooria:Sündinud 1985